Efterfølgende garantibestemmelser er gældende med virkning fra 1. april 2016 for Lacuna A/S

**1.** Garantien gælder:

Lacuna elementer. 10 års fabrikations- og materialefejl på foldeelementer og terrassedøre. 10 års garanti mod råd og svamp. Garantien er gældende for elementer leveret i EU inkl. Island, Norge og Schweiz.

**2.** Denne garanti omfatter ikke fabrikations-/ materialefejl ved termoruder. I disse tilfælde gælder imidlertid termorudefabrikantens garanti, hvortil der henvises.

*Glas*

Mod punktering

* 2 lags glas 10 års garanti.
* 3 lags glas 10 års garanti.

*Termiske brud*

Termisk brud opstår spontant i glas, hvis de indre spændinger forårsaget af temperaturforskelle i glasset bliver større end trækstyrken. Et termisk brud er ikke omfattet af garantien, men dækkes typisk af indboforsikringen. Valg af hærdet glas nedsætter risikoen for termisk brud væsentligt.

**3.** Såfremt De inden for garantiperioden, beregnet fra produktionstidspunktet, dog senest 3 måneder efter manglerne er opdaget eller burde være opdaget, reklamerer over fabrikations- og/eller materialefejl, giver garantien Dem de rettigheder, der fremgår af pkt. 4. Produktions-tidspunktet fremgår af mærkning på produktet. Reklamation kan ske til den entreprenør/ leverandør, der har leveret elementet eller direkte til Lacuna A/S med angivelse af ordre- eller fakturanr.

**4.** Såfremt der berettiget reklameres over fabrikations- og/eller materialefejl indenfor den i pkt. 3 nævnte periode, forpligter Lacuna sig til at udbedre fejl/mangler, alternativt at levere et nyt komponent uden beregning. Lacuna dækker dog ikke, inden for denne garanti, omkostninger ved afmontering af det gamle element samt montering af det nye, ligesom eventuelle følgearbejder i forbindelse med udskiftning af elementet heller ikke dækkes af denne garanti.

Garantien dækker maksimalt værdien af det leverede element.

Såfremt produktet på reklamations tidspunktet ikke længere er i produktion, er Lacuna berettiget til, i stedet, at levere et andet tilsvarende produkt. Kan fabrikations-/materialefejlen afhjælpes på forsvarlig måde ved reparation/ delvis udskiftning, kan Lacuna vælge denne løsning i stedet. Ombytning og udskiftning af enkeltdele eller reparation medfører ikke forlængelse af den oprindelige garantiperiode.

**5.** Garantien gives under følgende forudsætninger

* At elementet er monteret og vedligeholdt i henhold til monterings- og vedligeholdelsesvejledning.
* At fejlen ikke skyldes forhold, der er indtrådt efter elementet er leveret af Lacuna, herunder fejl der eksempelvis kan henføres til fejlagtig opbevaring, transport eller montage af mellemhandler/ entreprenør.
* At elementet ikke er beskadiget af ydre påvirkninger fx stød, slag, bevægelser i tilstødende konstruktioner og lignende.
* At elementet ikke har været udsat for bearbejdning efter levering, fx slibning, sandblæsning, ætsning, påklæbning eller anden overfladebehandling udover almindeligt vedligehold som beskrevet i vedligeholdelsesvejledning.
* At elementets rude ikke har ”påsatte” og/eller ”indbyggede elementer”, såsom alarmsystem, persienner etc.
* Enhver ændring/ombygning af elementet skal være godkendt af Lacuna A/S
* Bevægelige dele indbygget i ruder er ikke omfattet af garantien.

**6.** Denne garanti gælder alene for produkter der, når garantien gøres gældende, befinder sig i EU inkl. Island, Norge og Schweiz. For døre monteret uden for Danmark leveres erstattende komponenter EXW (Incoterms 2010). Dette gælder tillige Grønland og Færøerne.